wickkiey/tamil-wikipedia-chunked huggingface dataset:
# கீவின் மடோனா

## முக்கியத்துவம்

இந்த படம் மனிதாபிமான நெருக்கடி மற்றும் அநீதியான போரின் விளக்கமாகவும், உக்ரேனியர்களின் நம்பிக்கை மற்றும் அமைதியான எதிர்ப்பின் சின்னமாகவும் மாறியுள்ளது. பெரிய ஏரோதுவின் ஆபத்தில் இருந்து தஞ்சம் அடைந்த நாசரேத்தின் இயேசுவின் தாயாக உருவப்படம் இன்று போரின் வன்முறையில் இருந்து தஞ்சம் புகுந்து, அவரைப் போலவே தன் குழந்தைக்குப் பாலூட்டும் நவீன மேரியின் அடையாளமாகக் கருதப்படுகிறது..
# மன்ரீத் சோதி சோமேஷ்வர்

**மன்ரீத் சோதி சோமேஷ்வர்**, இந்தியாவின் பஞ்சாபை சேர்ந்த எழுத்தாளராவார். *தி லாங் வாக் ஹோம்* மற்றும் *தி தாஜ் சதி* ஆகிய முக்கிய நாவல்களுக்காக பரவலாக அறியப்படுகிறார்.  
மன்ரீத் சோதி, இந்திய மேலாண்மை கழகம் கொல்கத்தாவின் முன்னாள் மாணவராவார். ஐஐஎம்-சி பட்டம் பெற்ற இவர், ஹிந்துஸ்தான் யூனிலீவர் நிறுவனத்தில் குஜராத் மற்றும் மகாராஷ்ட்ரா மாநிலங்களுக்கான விற்பனை மேலாளராக பணிபுரிந்துள்ளார். இவரது எழுத்து வாழ்க்கையைத் தொடங்குவதற்கு முன்பாக பல்வேறு சந்தைப்படுத்தல் மற்றும் விளம்பர நிறுவனங்களில் பணியாற்றியுள்ளார்.  
சோமேஷ்வரின் முதல் நாவலான *எர்னிங் த லாண்டரி ஸ்ட்ரைப்ஸ்* 2006 ம் ஆண்டில் வெளியிடப்பட்டது. அவரது இரண்டாவது புத்தகமான, *தி லாங் வாக் ஹோம்* 2009 ம் ஆண்டில் ஹார்பர்காலின்ஸ் இந்தியா நிறுவனத்தால் வெளியிடப்பட்டது. விறுவிறுப்பான நாவலான *தி தாஜ் கான்ஸ்பிரசி*, அவரது மூன்றாவது நாவல் மற்றும் 2012 ம் ஆண்டில் வெளியிடப்பட்டது.
# மன்ரீத் சோதி சோமேஷ்வர்

## படைப்புகள்

### புதினங்கள்

- *எர்னிங் த லாண்டரி ஸ்ட்ரைப்ஸ்* (2006)
- *தி லாங் வாக் ஹோம்* (2009)
- *தாஜ் சதி* (2012)
- *கோஹினூர் வேட்டை* (2013)
- *மயில் சிம்மாசனம் தீர்க்கதரிசனம்* - இன்னும் வெளியிடப்படவில்லை
- *ஆயிரம் சூரியன்களின் கதிர்வீச்சு* (2019)
# இரினா மெல்னிகோவா

**இரினா மெல்னிகோவா** (*Iryna Melnykova*) (24 அக்டோபர் 1918 - 3 நவம்பர் 2010) சுலோவாக்கியா மற்றும் செக் குடியரசின் உக்ரேனிய வரலாற்றாசிரியரும், வரலாற்று அறிவியல் முனைவரும், உக்ரைனின் தேசிய அறிவியல் கழகத்தின் தொடர்புடைய உறுப்பினருமாவார். இவரது ஆராய்ச்சி மத்திய மற்றும் கிழக்கு ஐரோப்பாவின் அரசியல் மற்றும் பொருளாதார வரலாற்றையும் உள்ளடக்கியது. குறிப்பாக போர்க் காலத்தின் மீது கவனம் செலுத்துகிறது.
# இரினா மெல்னிகோவா

## வாழ்க்கை

இரினா மெல்னிகோவா, 24 அக்டோபர் 1918 இல் செர்னிஹிவ் பிராந்தியத்தில் உள்ள மெனாவில் பிறந்தார். கீவ் பல்கலைக்கழகத்தில் பட்டம் பெற்றார் (1940). இரண்டாம் உலகப் போரின் ஒரு பகுதியாக ஜெர்மன்-சோவியத் இராணுவ மோதலின் தொடக்கத்துடன், கசக்கஸ்தானின், ஷிம்கென்ட் நகருக்கு வெளியேற்றப்பட்டார். அங்கு தெற்கு கசாக் கல்வி நிறுவனத்தில் (1941-1942) கட்டாயக் குடியேற்றத்தில் வரலாற்றைக் கற்பிக்கத் தொடங்கினார்.  
மெல்னிகோவா, கிசைல்-ஓர்டாவில் (துவா) ஐக்கிய உக்ரேனிய மாநில பல்கலைக்கழகத்தின் பட்டதாரி பள்ளியில் படித்தார். கீவில் "1725-1740 இல் உக்ரைன் மீதான உருசிய அரசாங்கத்தின் கொள்கை" (மேற்பார்வையாளர் ஏ. வெவெடென்ஸ்கி) (1946) என்ற தனது ஆய்வுக் கட்டுரையை அளித்தார். ஆனால் அதன் பிறகு போஹேமியனிசம் மற்றும் மேற்கத்திய சிலாவிக் படிப்புகளில் தன்னை அர்ப்பணிக்க உக்ரேனை விட்டு வெளியேறினார்.  
மெல்னிகோவா உக்ரேனிய வரலாற்றாசிரியர் ஆண்ட்ரி லிகோலட் என்பவரை மணந்தார்.
# இரினா மெல்னிகோவா

## ஆராய்ச்சி

1947 முதல் 1959 வரை சோவியத் ஒன்றியத்தின் அறிவியல் கழகத்தின் (மாஸ்கோ) சிலோவாக்கிய ஆய்வுகள் நிறுவனத்தில் மூத்த ஆராய்ச்சியாளராக இருந்தார். அங்கு சோவியத் ஒன்றியத்திற்கு ஆதரவாக இணைக்கப்பட்ட செக் குடியரசு, சிலோவாக்கியா மற்றும் சாகர்பாசியாவின் அரசியல் வரலாற்றைப் படிக்கத் தொடங்கினார்.  
1957 முதல், மெல்னிகோவா கீவில், சோவியத் ஒன்றியத்தின் அறிவியல் கழகத்தின் வரலாற்று நிறுவனத்தில் பணியாற்றினார்.  
1965 - 1988 இல், சர்வதேச உறவுகளின் சோசலிச வரலாற்றுத் துறையின் தலைவராகவும், 1988 முதல் - தலைமை ஆராய்ச்சி கூட்டாளியாகவும் இருந்தார். 2002 ஆம் ஆண்டில், "உக்ரைனின் அறிவியல் மற்றும் தொழில்நுட்பத்தின் மதிப்பிற்குரிய பணியாளர்" என்ற கௌரவப் பட்டம் இவருக்கு வழங்கப்பட்டது.
# புளோரா புரோவினா

**புளோரா புரோவினா** ( *Flora Brovina* ) (பிறப்பு 30 செப்டம்பர் 1949) கொசோவோ அல்பேனியக் கவிஞரும், குழந்தை மருத்துவரும், பெண்கள் உரிமை இசுர்பிகா நகரில் பிறந்தார். மேலும் பிரிஸ்டினாவில் வளர்ந்தார். அங்கு மருத்துவம் படிக்கத் தொடங்கினார். குழந்தை மருத்துவத்தில் நிபுணத்துவம் பெற்றார். சாகிரேப்பில் பல்கலைக்கழகப் படிப்பை முடித்த பிறகு, கொசோவோவுக்குத் திரும்பி, அல்பேனிய மொழி தினசரி செய்தித்தாளான *ரிலிண்ட்ஜாவில்* பத்திரிகையாளராக சிறிது காலம் பணியாற்றினார். அதன்பிறகு, உடல்நலப் பாதுகாப்புத் தொழிலுக்குத் திரும்பினார். மேலும், பிரிஸ்டினா பொது மருத்துவமனையின் குழந்தைகள் மருத்துவப் பிரிவில் பல ஆண்டுகள் பணியாற்றினார்.
# புளோரா புரோவினா

## கொசோவோ போர்

1990 களில், கொசோவோவில் அரசியல் நிலைமை மோசமடைந்து சண்டை மூண்டதால், பிரோவினா, பிரிஸ்டினாவில் ஒரு சுகாதார மையத்தைத் தொடங்கினார். அதில் பாம்பு கடிக்கு மருத்துவம், காயங்களுக்கு மருந்தளித்தல், மகப்பேறு மருத்துவம் போன்ற பல்வேறு பணிகளில் கவனம் செலுத்தினார். மேலும் பல அனாதை குழந்தைகளுக்கு அடைக்கலம் கொடுக்க இந்த மையத்தைப் பயன்படுத்தினார். அவர்களில் பலர் சண்டை மற்றும் வெளியேற்றத்தின் போது பெற்றோரை இழந்தவர்கள். இவரும் இவரது சக ஊழியர்களும் ஒரே நேரத்தில் 25 குழந்தைகளை கவனித்துக் கொண்டனர்.
# புளோரா புரோவினா

## அரசியல்

கொசோவோ சுதந்திர நாடாக அறிவிக்கப்பட்ட பிறகு, புளோரா புரோவினா 2001 இல் கொசோவோவின் குடியரசுத் தலைவர் பதவிக்கு கொசோவோ ஜனநாயகக் கட்சி சார்பில் கட்சியின் தலைவர் ஹாஷிம் தாசிக்கு பதிலாக ஒரு மாற்று வேட்பாளாராக போட்டியிட்டார். அப்போதிருந்து, இவர் கொசோவோ சட்டமன்றத்தின் ஒவ்வொரு காலத்திலும் உறுப்பினராக இருந்தார்.
# அரம்

**அரம்** (File (tool)) என்பது கடினமான பரப்புக்களை அராவி மழமழப்பாக்க பயன்படும் ஒரு கருவியாகும் . இது மரவேலை, உலோக வேலை மற்றும் அதை ஒத்த பிற பணிகளில் பொதுவாக பயன்படுத்தப்படுகிறது. பெரும்பாலான அரங்கள் செவ்வகம், சதுரம், முக்கோணம் வட்ட குறுக்குவெட்டு வடிவிலானதாக கடினமான எஃகுப் பட்டைகளால் ஆனது. அரத்தின் ஒரு முனையானது பொதுவாக கூர்மையாக இருக்கும். அந்தக் கூரான பகுதி கைப்பிடி பொருத்த ஏற்றதாக அமைகப்பட்டிருக்கும்.  
தேய்ப்பரம் பல கூரிய பற்கள் இடைவிட்டு அமைக்கப்பட்டிருக்கும் ஒரு அர வடிவமாகும். இது பெரிய அளவிலான பொருட்களில் உள்ள கரடுமுரடாகன பகுதியை அகற்ற பயன்படுகிறது.  
இயற்கை அல்லது செயற்கை வைரத் துகள்கள் அல்லது சிலிக்கான் கார்பைடு போன்றவை தேய்பு மேற்பரப்பில் கொண்டுள்ளதான அரங்களும் உருவாக்கப்படுகின்றன. இவை எஃகு அரங்களைக் கொண்டு தேய்க்க ஏதுவாக இல்லாத பீங்கான் போன்ற பொருட்களை தேய்த்து மழமழப்பாக உதவுகிறது.
# அரம்

## வரலாறு

ஆரம்பகால அரம் அல்லது தேய்ப்பரமானது வரலாற்றுக்கு முந்தைய வேர்களைக் கொண்டுள்ளது. கற்கோடரி போன்றவை வெட்டுதல் மற்றும் இயற்கை உராய்வுகளைப் பயன்படுத்தி உருவாகப்பட்டு அவை வளர்ந்தன. டிஸ்டன் ஆசிரியர்கள் கூறின்படி, "பண்டைய மனிதன் மணல், பருமணல், பவளம், எலும்பு, மீன் தோல், நறைநறைப்பான மரம், மணல் தண்ணீருடன் தொடர்புடைய பல்வேறு கடினத்தன்மை கொண்ட கல் போன்றவற்றை தேய்ப்புப் பொருளாகவும் அரமாகவும் பயன்படுத்தினான்." பயன்படுத்தினான்  
வெண்கலக் காலம் மற்றும் இரும்புக் காலத்தில் பல்வேறு வகையான அரங்கள் மற்றும் முள்ளரங்கள் பயன்படுத்தபட்டன. தொல்லியல் ஆராய்ச்சியாளர்கள் எகிப்தில் வெண்கலத்தால் செய்யப்பட்ட முள்ளரங்களைக் கண்டுபிடித்துள்ளனர். இது கிமு 1200-1000 ஆண்டுகளுக்கு முந்தையது. தொல்லியல் ஆய்வாளர்கள் அசிரியர்களால் பயன்படுத்தப்பட்ட இரும்பினால் செய்யப்பட்ட முள்ளரங்களைக் கண்டுபிடித்துள்ளனர். இது கிமு 7 ஆம் நூற்றாண்டுக்கு முந்தையதாகும்.  
நடுக்காலத்தில் அரங்கள் அதற்கு முன்பிருந்தே கொல்லர்களின் திறமையால் நன்கு மேம்பட்டிருந்தன. 11 ஆம் நூற்றாண்டில், கடினப்படுத்தப்பட்ட அரங்கள் ஏற்கனவே இருந்தன, அவை இன்றைய கண்களுக்கு கூட மிகவும் நவீனமாகத் தோன்றும். அல்லது புறக்கடினப்பட்டவையாக இருக்கும்.
# சாந்தி சித்ரா

**சாந்தி சித்ரா** (பிறப்பு 24 ஏப்ரல் 1978) இந்தியாவின் தமிழ்நாட்டின் சென்னையைச் சேர்ந்தவரும், பேராசிரியருமான இவர், ஆங்கில புத்தகங்களை எழுதியுள்ள எழுத்தாளரும் ஆவார், 2016 ம் ஆண்டில் வெளியான தி பிராக்டல்கள்: குற்ற உணர்ச்சியின் ஒருபோதும் முடிவடையாத முறை என்பதே இவரின் அறிமுக புதினமாகும். இந்நாவல் 2018 ஆம் ஆண்டில் நோஷன்பிரஸ் வெளியீட்டாளர்களால்மீண்டும் வெளியிடப்பட்டது. அவரது இரண்டாவது புதினம் 'லோன்லி மேரேஜஸ்', என்பதும் 2018 ஆம் ஆண்டில் வெளியிடப்பட்டுள்ளது. இந்த நாவல்களின் மூலம், இந்திய ஆங்கில எழுத்தாளர்களில் குறிப்பிடத்தகுந்த இடத்தை அடைந்துள்ளார். நாவல்களை எழுதுவதோடு, இவர் பல்வேறு செய்தித்தாள்கள் மற்றும் பத்திரிகைகளுக்கு பல தலைப்புகளிலும், வகைகளிலும் சிறுகதைகளை எழுதியுள்ளார். மேலும் பல்வேறு இலக்கிய மற்றும் நிகழ்வு மற்றும் இருத்தலியல் போன்ற கருத்தியல்களைப் பற்றி விமர்சன ஆய்வுக் கட்டுரைகளையும் வெளியிட்டுள்ளார்.  
சாந்தி சித்ரா, 2012 ம் ஆண்டு முதல் எஸ்ஆர்எம் பல்கலைக்கழகத்தின் ஆங்கிலத் துறையின் தலைவராக பணியாற்றி வருகிறார்.
# சாந்தி சித்ரா

## ஆரம்பகால வாழ்க்கை மற்றும் கல்வி

சாந்தி சித்ரா, தமிழ்நாட்டின் சென்னையில் பிறந்தவர். அவரது தந்தை இந்திய அரசின் ரா பிரிவில் வேலைசெய்தபடியால் ஏற்பட்ட இடமாற்றம் காரணமாக, அவரது குழந்தைப் பருவத்தின் ஒரு பகுதியை நாகாலாந்திலும், பின்னர் டெல்லியிலும் வளர்த்துள்ளார். அங்கேயே பள்ளிப்படிப்பையும் முடித்துள்ளார். இப்படியாக இந்தியாவின் பல்வேறு பகுதிகளுக்குப் பயணம் செய்ததால்,அங்குள்ள கலாச்சாரங்கள், அதன் பண்புகள், கூறுகள் மற்றும் உளவியலில் ஆர்வம் ஏற்பட்டதாக கூறியுள்ளார். மீண்டும் தமிழ்நாட்டிற்க்கே சென்று கல்லூரிப்படிப்பை தொடர்ந்துள்ளார். 2002 ம் ஆண்டில் பாரதிதாசன் பல்கலைக்கழகத்தின் கீழ் இயங்கிவரும் ஹோலி கிராஸ், திருச்சி கல்லூரியில் இலக்கியத்தில் முதுகலைப் பட்டம் பெற்றுள்ளார். அதைத்தொடர்ந்து ஆலோசனை மற்றும் உளவியல் சிகிச்சையைப் படிக்க முடிவு செய்து படித்துள்ளார்,  
2011 ம் ஆண்டில் பாரதிதாசன் பல்கலைக்கழகத்தின் கீழ் இயங்கி வரும் பிஷப் ஹீபர் கல்லூரியில் ஆங்கில இலக்கியத்தில் முனைவர் பட்டமும் பெற்றுள்ளார்.
# சாந்தி சித்ரா

## தனிப்பட்ட வாழ்க்கை

சாந்தி சித்ரா தமிழ்த் திரைப்பட நடிகர் கருணாகரனின் சகோதரி ஆவார்.
# சாந்தி சித்ரா

## தொழில் வாழ்க்கை

படித்து முடிந்ததில் இருந்து பல ஆண்டுகள் ஆங்கில இலக்கிய ஆசிரியராகப் பணியாற்றியுள்ள இவர், ஆகஸ்ட் 2012 ம் ஆண்டு முதல் எஸ்ஆர்எம் பல்கலைக்கழகத்தின் ஆங்கிலத் துறையின் தலைவராக பணியாற்றி வருகிறார். அத்தோடு புனைவெழுத்துகளில் படைப்புகளையும் எழுதி வருகிறார்.
# சாந்தி சித்ரா

## சாதனைகள்

பிஷப் ஹீபர் கல்லூரியில் ஆங்கில இலக்கியத்தில் முனைவர் படிப்பில் முதலிடம் பெற்றுள்ளது குறிப்பிடத்தக்கது.
# குடிபந்தே பூர்ணிமா

**குடிபந்தே பூர்ணிமா** **(முனைவர் ச. பெ. பூர்ணிமா)** இந்தியாவின் கர்நாடகா மாநிலத்தைச் சேர்ந்த கன்னட கவிஞரும், எழுத்தாளரும் நாவலாசிரியருமாவார். கர்நாடகாவின் ஹாசன் மாவட்டத்தில் உள்ள சரவணபெலகோலாவில் பிறந்த பூர்ணிமா, பெங்களூர் பல்கலைக்கழகத்தில் கன்னட இலக்கியத்தில் முதுகலைப் பட்டமும், பிராகிருதத்தில் முதுகலைப் பட்டமும், மைசூர் பல்கலைக்கழகத்தில் சமணவியலில் முனைவர் பட்டமும் பெற்றுள்ளார். மேலும் 1982 மற்றும் 1983 ஆண்டுகளில் கன்னட இலக்கிய மன்றத்தின் தலைவராகவும் இருந்துள்ளார்.  
நாவல்கள், கவிதைத் தொகுப்புகள், கட்டுரைத் தொகுப்புகள், ஆராய்ச்சி, மற்றும் சுயசரிதைகள் என்பது போன்ற பல்வேறுபட்ட இலக்கிய வகைகளின் கீழ் அறுபதிற்கும் மேற்பட்ட நூல்களை கன்னட மொழியில் எழுதி வெளியிட்டுள்ளார். நூற்றுக்கும் மேற்பட்ட ஆய்வுக் கட்டுரைகளோடு, பல கன்னட வார, மாத இதழ்களிலும், செய்தித்தாள்களிலும்பத்திரிகைகளிலும் பல்வேறு தலைப்புகளில் கட்டுரைகளை எழுதியுள்ளார்.  
2013ஆம் ஆண்டு கர்நாடகாவின் சிட்லகட்டாவில் நடைபெற்ற சிக்கபல்லாபுரா மாவட்ட கன்னட சாகித்ய சம்மேளனத்திற்கு இவர் தலைமை வகித்துள்ளார்.
# குடிபந்தே பூர்ணிமா

## விருதுகளும் கௌரவங்களும்

குடிபந்தே பூர்ணிமா  
- சாகித்ய அகாடமி விருது,
- ஸ்ரீ கோமதேஸ்வரா வித்யாபீட விருது,
- மல்லிகா விருது,
- சாரதா சேவா ஸ்ரீ
- ஸ்ரீ விஸ்வேஸ்வரய்யா இலக்கிய விருது
- வித்வத் விருது
- மேட் சாரதாதேவி விருது
- தாலுக் ராஜ்யோத்சவா போன்ற பல விருதுகளை இவரது இலக்கிய படைப்புகளுக்காக பெற்றுள்ளார்.  
கருநாடக எழுத்தாளர்களின் சங்கம், என்ற கர்நாடக பெண் எழுத்தாளர்களின் அமைப்பானது இவரது பெயரில் "கவிஞர்களுக்கான குடிபந்தே பூர்ணிமா விருதுகள்" என்று அழைக்கப்படும் ஒரு விருதை நிறுவி, ஆண்டுதோறும் முக்கியமான கன்னட பெண் இலக்கிய படைப்பாளர்களுக்கு விருது வழங்கி வருகிறது.
# கருப்பு ஆடையணிந்த பெண்கள்

**கருப்பு ஆடையணிந்த பெண்கள்** ( *Women in Black* ) என்பது உலகெங்கிலும் 10,000 ஆர்வலர்களைக் கொண்ட பெண்களின் போர் எதிர்ப்பு இயக்கமாகும். 1988 இல் எருசலேமில் தொடர்ச்சியான போராட்டங்கள் மற்றும் வன்முறைக் கலவரங்கள் வெடித்ததைத் தொடர்ந்து இஸ்ரேலிய பெண்களால் முதல் குழு உருவாக்கப்பட்டது.
# கருப்பு ஆடையணிந்த பெண்கள்

## வரலாறு

உள்ள பாரிஸ் சதுக்கத்தில் மூன்று மொழிகளில் "ஆக்கிரமிப்பை நிறுத்து" என்று எழுத்தப்பட்டுள்ள தனித்துவமான கருப்பு நிறுத்தப் பலகைகளுடன் கருப்பு ஆடையணிந்த பெண்கள் போராட்டம் நடத்துகின்றனர்.]]
ஆக்கிரமிக்கப்பட்ட பகுதிகளில் இஸ்ரேலியப் படையினரால் மனித உரிமைகள் கடுமையாக மீறப்படுவதாக அவர்கள் கருதியதற்குப் பதிலளித்து, மத்திய எருசலேமில் ஒவ்வொரு வெள்ளிக்கிழமையும் பெண்கள், மோதலில் பாதிக்கப்பட்ட அனைவருக்காகவும் துக்கம் தெரிவிக்கும் வகையில் கருப்பு ஆடைகளை அணிந்து விழிப்புணர்வு நடத்தினர். ஆரம்பத்தில் குழுவிற்கு எந்தப் பெயரும் இல்லை. ஆனால் அது கருப்பு ஆடைகளுடன் விரைவாக அடையாளம் காணப்பட்டது, இது புறக்கணிக்க கடினமாக இருந்த தனித்துவமான ஆர்ப்பாட்டங்களை உருவாக்க உதவியது.  
இந்த முயற்சி விரைவில் இஸ்ரேலின் பல்வேறு இடங்களுக்கும் பரவியது. பெண்கள் வாரந்தோறும் நகரங்களின் முக்கிய சதுக்கங்களில் அல்லது நகரங்களுக்கு இடையேயான நெடுஞ்சாலைகளில் சந்திப்புகளில் நின்று கொண்டிருந்தனர். ஆரம்பத்திலேயே முடிவு செய்தபடி, ஆக்கிரமிப்புக்கு எதிரான எதிர்ப்பைத் தவிர வேறு எந்த முறையான திட்டத்தையும் இயக்கம் ஏற்கவில்லை. ஆண்களும் இதில் பங்கேற்பதா வேண்டாமா என்பது போன்ற பிரச்சினைகளைத் தீர்மானிப்பதில் உள்ளூர் குழுக்கள் தன்னாட்சி பெற்றன.  
மோதலின் உச்சக்கட்டத்தில் நாடு முழுவதும் வெவ்வேறு இடங்களில் முப்பது விழிப்புணர்வுகள் நடைபெற்றன. 1993 ஆம் ஆண்டு ஓசுலோ உடன்படிக்கைக்குப் பிறகு, பாலஸ்தீனியர்களுடன் சமாதானம் நெருங்கிவிட்டதாகத் தோன்றியபோது, இந்த எண்ணிக்கை வெகுவாகக் குறைந்தது. பின்னர், வன்முறை நிகழ்வுகள் மீண்டும் அதிகரித்தது.
# கருப்பு ஆடையணிந்த பெண்கள்

## விருதுகள்

2001 ஆம் ஆண்டில், பெண்களுக்கான ஐக்கிய நாடுகளின் மேம்பாட்டு நிதி யத்தால் வழங்கப்பட்ட பெண்களுக்கான மில்லினியம் அமைதிப் பரிசு இந்த இயக்கத்திற்கு வழங்கப்பட்டது. அதே ஆண்டு, இஸ்ரேலிய மற்றும் செர்பிய குழுக்கள் அமைதிக்கான நோபல் பரிசுக்கு பரிந்துரைக்கப்பட்டன.  
-
-
# தும்லீமா

**நொய்னு தும்லீமா** அல்லது **தும்கோங் லைரெம்பி** (பண்டைய மணிப்புரியில்) மெய்டேய் புராணங்கள் மற்றும் பண்டைய மணிப்பூரின் மதத்தில் உள்ள உப்பு மற்றும் உப்பு கிணறுகளின் தெய்வம் ஆகும். அவர் ஃபூயோபி ( பௌலீமா ), ங்கலீமா மற்றும் எரிமா ( இரேமா) ஆகிய தெய்வங்களின் சகோதரி (அல்லது *தோழி* ) ஆவார். மக்கள் அவரிடம் உப்பிற்காக வழிபாடு செய்கிறார்கள். அதனால் போதுமான உப்பு எப்போதும் அவர்களிடமிருக்கும் என்பது நம்பிக்கை. மனித உணவில் உப்பு ஒரு முக்கிய அங்கமாகும்.  
மொய்ராங்தெம் கீர்த்தி சிங்கின் "ஓரியண்டல் இந்தோலாகிகல் ஆய்வுகள்: மெய்யியல் உட்பட சமீபத்திய ஆய்வுகள்" படி, தும்லீமா, அரச தெய்வமான பகாங்பாவின் மனைவியாவார்.
# தும்லீமா

## சொற்பிறப்பியல்

மெய்டேயின் பெண் பெயரான "தும்லீமா" என்பது "தும்" மற்றும் "லீமா" என இரண்டு வார்த்தைகளால் ஆனது. இந்த வார்த்தைகள் மெய்டேயில், தும் என்றால் உப்பு என்றும் "லீமா" என்றால் ராணி, எஜமானி அல்லது பெண் என்றும் பொருள்படும்.  
தும்லீமா தேவியின் மற்றொரு பெயர் "தும்கோங் லைரெம்பி" ஆகும். மெய்டேய் சொல் "தும்கோங்" இரண்டு கூறு வார்த்தைகளால் ஆனது. "தும்" மற்றும் "கோங்" ஆகும். "தும்" என்றால் உப்பு மற்றும் "கோங்" என்றால் என்னுடையது (உப்பு அல்லது உலோகத் தாதுக்கள் என்னுடையவை) என்று பொருள். எனவே, "தும்கோங்" என்றால் *உப்பு பள்ளம்* அல்லது *உப்பு சுரங்கம்* அல்லது *உப்பு கிணறு* ., எனப் பொருள்படும்.
# தும்லீமா

## மற்ற தெய்வங்களுடன் தொடர்பு

லீமரேலின் (லீமாலெல்) தெய்வீக வெளிப்பாடுகளில் தும்லீமாவும் ஒன்றாகும். லீமலேல் மிக உயர்ந்த தாய் பூமித் தெய்வமாகும். உப்புச் சுரங்கத்தில் இருக்கும் போது லீமாலெல் தும்லீமாவாக ஆகிறாள் என்று கூறப்படுகிறது. இமோயினு தெய்வத்தின் தெய்வீக அவதாரங்களில் ஒன்றாகவும் தும்லீமா தெய்வம் கருதப்படுகிறது.
# தும்லீமா

## பிரபலமான கலாச்சாரத்தில்

- பௌ-ஒய்பி - அரிசி தெய்வம் என்பது 2009 ஆம் ஆண்டு நடைபெற்ற பாலாட் ஓபரா ஆகும். இது லைஹுய் குழுமத்தால் நிகழ்த்தப்பட்டது. இது இத்தெய்வம் மற்றும் அவரது சகோதரி ஃபூயோபியின் கதையை அடிப்படையாகக் கொண்டது.
- பௌ-ஒய்பி ஷயோன் என்பது 2017 ஆம் ஆண்டு வெளிவந்த மணிப்பூரி இதிகாசத் திரைப்படமாகும்.
# தும்லீமா

## மேலும் பார்க்கவும்

- பந்தோய்பி, மெய்டேய் நாகரிகம், காதல் மற்றும் போரின் தெய்வம்
# சவி சர்மா

**சவி சர்மா** இந்தியாவின் அரியானா மாநிலத்தைச் சேர்ந்த, நவீன இந்திய எழுத்தாளரும், நாவலாசிரியருமாவார். *கனவுகள், நட்பு, நம்பிக்கை, காதல் & வாழ்க்கை ஆகிய நேர்மறையான எண்ணங்களை ஊக்கமளிக்கும் , *எல்லோருக்கும் ஒரு கதை உள்ளது'' என்ற ஒரு இலட்சத்திற்கும் அதிகமான விற்பனையான தன்னம்பிக்கை புதினம் இவர் எழுதியதே. மேலும் இவர் "வாழ்க்கை மற்றும் மக்கள்" என்ற தன்னம்பிக்கை ஊக்கமூட்டும் ஊடக வலைப்பதிவின் இணை நிறுவனருமாவார், இந்த வலைத்தளத்தில் நேர்மறை எண்ணம், தியானம், ஈர்ப்பு விதி மற்றும் ஆன்மீகம் பற்றி பெரும்பாலும் கட்டுரைகளை எழுதியுள்ளார்,  
சவி, ஜூலை 18, 1993 அன்று ஹரியானா மாநிலத்திலுள்ள பிவானி மாவட்டத்தில் உள்ள பஹல் என்ற சிறிய நகரத்தில் பிறந்தவர். அங்கேயே பள்ளிப்படிப்பை முடித்த இவர், சூரத்தில் உள்ள ஒரு பல்கலைக்கழகத்தில் இளங்கலை வணிகப் பட்டப்படிப்பில் சேர்ந்ததோடு பட்டயக் கணக்கியல் படிப்பையும் படிக்க தொடங்கினார். *எல்லோருக்கும் ஒரு கதை உள்ளது* என்ற புத்தகத்தை எழுதுவதும், அதை வெளியிடுவதையும் உறுதி செய்த அவர் பட்டயக்கணக்கியல் படிப்பை நிறுத்த முடிவு செய்து, அப்புத்தகத்தை வேறெந்த பதிப்பகத்தாரின் உதவியும் இல்லாமல், அவரே சுயமாக வெளியிட்டுள்ளார், ஆச்சர்யமாக இப்புத்தகம் விற்பனையில் சாதனை படைத்தது அதனடிப்படையில் ஷர்மா, இந்தியாவின் முதல் வெற்றிகரமான பெண் சுய-வெளியீட்டு எழுத்தாளர் என பெயர்பெற்றுள்ளார்.
# சவி சர்மா

## புத்தகங்கள்

- *எல்லோருக்கும் ஒரு கதை உள்ளது* (2015)
- *இது உங்கள் கதை அல்ல* (2017)
- *அனைவருக்கும் ஒரு கதை உள்ளது - 2* (2018)
- *நாங்கள் ஒருபோதும் சொல்லாத கதைகள்* (2020)
# தொங்காக் லைரெம்பி

**தோங்காக் லைரெம்பி** , **லாங்கோல் லைரெம்மா** என்றும் அழைக்கப்படுகிறார். இவர் மெய்டேய் புராணங்களிலும் மதத்திலும் உள்ள ஒரு முக்கியத்துவம் வாய்ந்த தெய்வமாகும். அவர் மரணத்தின் தெய்வீக பெண் உருவமாக பாவிக்கப்படுகிறார். பாதாள உலகத்தின் நுழைவாயிலின் கதவைக் காப்பதாகவும், மரணத்தின் நிலத்தை அவருடைய துணையான தொங்கலென் ஆட்சி செய்வதாகவும் நம்பப்படுகிறது. சலைலென் சிதாபாவின் கைகளில் பாதாள உலக கடவுள்களுக்கும் மேல் உலக தெய்வங்களுக்கும் இடையே நடந்த போரில் தொங்கலேல் தோற்றுப் போனபோது அவர் கணவனை விட்டுப் பிரிந்தார் என்கிறது புராணம். தோல்வியுற்றவரின் மனைவியான தேவியை, பாதாள உலகத்தின் நுழைவு வாயிலின் காவலாளியாக இருக்கும்படி வெற்றியாளர் கேட்டுக் கொண்டார். மேலும் தோங்கலேலுக்கு, அவருக்குப் பதிலாக கம்னுங் கிகோய் லூன்பியைக் கொடுத்தார் என்றும் புராணத்தில் கூறப்படுகிறது.
# தொங்காக் லைரெம்பி

## சொற்பிறப்பியல்

"தொங்கக் லைரெம்பி" என்ற பெயர் "தொங்கக்" மற்றும் "தாங்கக்" ஆகிய இரண்டு மெய்டே மொழி ( மணிப்பூரி மொழி ) வார்த்தைகளால் ஆனது. "தொஙாக்" (பெயர்ச்சொல் வார்த்தையின் பெயர்ச்சொல் வடிவம் - தொங்காக்பா) என்பது மெய்டேய்யில் கதவுக் காவலாளி அல்லது வாயில்காப்பாளர் என்று பொருள். "லைரெம்பி" என்பதற்கு தெய்வம் அல்லது பெண் தெய்வம் என்று பொருள்.
# தொங்காக் லைரெம்பி

## திருவிழா

ஒவ்வொரு ஆண்டும், லை அரோபா திருவிழாவானது தோங்காக் லைரெம்பி தெய்வத்தின் நினைவாகக் கொண்டாடப்படுகிறது.
# கடை தெய்வங்கள்

**கடை நடத்தும் தெய்வங்கள்** அல்லது **கடைக்கார தெய்வங்கள்** , பழங்கால காங்கிலிபாக்கின் ( பழங்கால மணிப்பூர் ) மெய்டே புராணங்கள் மற்றும் மதத்தில் ( சனமாஹிசத்தில் ) வெவ்வேறு சந்தைக் கடைகளை வைத்திருப்பதற்காக அறியப்பட்ட தெய்வங்கள் ஆகும். எத்தனை கடைக்கடை தேவதைகள் இருக்கிறார்கள் என்பதற்கு வெவ்வேறு கதைகள் வெவ்வேறு பதில்களைக் கொண்டுள்ளன. அவை *செங் லீமா, சிங்கா லீமா, ஹெய்போக் லீமா, ஹெய் லீமா, லா லீமா, பூ லீமா, பிஷும் லீமா, தங்சிங் லீமா, வைஷெங் லீமா, வைது லீமா மற்றும் வால் லீமா* ஆகியவையாகும்,
# கடை தெய்வங்கள்

## பட்டியல்

| செங் லீமா | அரிசி |  |
| --- | --- | --- |
| சிங்கா லீமா | பருப்பு வகைகள், தாணியங்கள், காய்கறிகள் |  |
| சிங்கா லீமா | இரும்புப் பொருட்கள், குறுவாள்கள், கத்திகள், கத்தரிகள், கரண்டிகள் |  |
| ஹீ லீமா | பழங்கள் மற்றும் இனிப்புகள் |  |
| லா லீமா | வாழை இலைகள் |  |
| பு லீமா | பானைகள் மற்றும் தட்டுகள் |  |
| பிஷும் லீமா | கடவுள்களுக்கான ஆடைகள், இடைக் கச்சுகள், மேலாடைகள்,தங்கம் மற்றும் வெள்ளி ஆபரணங்கள் |  |
| தங்க்சிங் லீமா
மூலிகைகல், மிளகு, பட்டை |  |  |
| வைஷெங் லீமா | உப்புக் கட்டிகள் |  |
| வாய்தௌ லீமா | உணவிற்குப் பயண்படும் எண்ணெய்கள் |  |
| வால் லீமா | சமைத்தல், உண்ணுதல் மற்றும் அடுப்பறை தொடர்பான தெய்வம் | } |
# கடை தெய்வங்கள்

## மேலும் பார்க்க

- எமோயினு, செல்வம் மற்றும் செழிப்பின் தெய்வம்
- பௌலிமா, விவசாயம், நெல் மற்றும் அரிசியின் தெய்வம்
# டெய்சி ஹாசன்

**டெய்சி** ஹாசன்( Assamese:ডেইজী হাচান) ஷில்லாங், மேகாலயாவைச் சேர்ந்த இந்திய-ஆங்கில மொழி எழுத்தாளரும் டு-லெட் ஹவுஸ் என்ற புகழ்பெற்ற புத்தகத்தின் ஆசிரியருமாவார். 2008 ஆம் ஆண்டு, இவரின் இந்த புத்தகம் மான் ஆசிய இலக்கியப் பரிசுக்காக பட்டியலிடப்பட்டுள்ளது மற்றும் 2010 ம் ஆண்டில் *தி இந்து இலக்கிய பரிசு*க்காக தேர்ந்தெடுக்கப்பட்டது.
# டெய்சி ஹாசன்

## வாழ்க்கை வரலாறு

டெய்சி ஹாசன் ஐக்கிய ராச்சியத்தில் உள்ள வெஸ்ட்மின்ஸ்டர் ஆராய்ச்சி பல்கலைக்கழகத்தில் வருகைப் பேராசிரியராக பணியாற்றி வருகிறார். கல்வியாளர், ஊடக தயாரிப்பாளர் மற்றும் நாவலாசிரியர் என பல திறமைகளைக் கொண்டுள்ள இவர், இந்திய ஊடக மையம் நிறுவனத்தில் பணியாற்றி வருகிறார். நாடகம் மற்றும் அசைபடங்களில் ஆர்வம் கொண்ட இவர் தேசிய செய்தித்தாள்களில் பல்வேறு கட்டுரைகளை எழுதி வருகிறார். தெரு நாடகங்களை எழுதி, அவற்றில் நடித்தும் வருகிறார். இங்கிலாந்தின் ஸ்வான்சீ பல்கலைக்கழகத்தில் முனைவர் பட்டம் பெற்ற இவர், இந்திய ஊடக மையத்தில், ஆராய்ச்சியாளராக சேருவதற்கு முன்பாக, அவர் லீட்ஸ் யுகே பல்கலைக்கழகத்தில் முதுகலை அறிவு பரிமாற்ற திட்டத்தின் கீழ் மோதல் சூழ்நிலைகளில் தெற்காசிய பெண்கள் கலை பற்றிய ஆய்வில் ஈடுபட்டுள்ளார்.  
இவரது முக்கியமான படைப்புகளில் ஒன்றான *டு-லெட் ஹவுஸ்* 2010 ம் ஆண்டில் தி இந்து சிறந்த புனைகதை விருதுக்காக தேர்ந்தெடுக்கப்பட்டது.  
மேலும் இவர் புஷ் தியேட்டரின் 2011 ம் ஆண்டின் கலைத்திட்டமான அறுபத்தி ஆறு புத்தகங்கள் என்பதில் கிங் ஜேம்ஸ் வேதகாமப் பதிப்பின் அடிப்படையில் ஒரு படைப்பை எழுதி பங்கெடுத்துள்ளார். ஆங்கில மொழியில் பல்வேறு ஆராய்ச்சி புத்தகங்களை எழுதியுள்ளார்.
# டெய்சி ஹாசன்

## விருதுகள்

- 2010 (அக்டோபர்) – லீட்ஸ் பல்கலைக்கழகம், HEFCE உயர் கல்வி கண்டுபிடிப்பு நிதியம் (HEIF) கூட்டாக BKK அறிவு பரிமாற்றக் குழு திட்டக் குழுவிற்கு வழங்கப்பட்டது.
- 2010 (ஜனவரி) – ஆராய்ச்சி கவுன்சில்கள் யுகே ஆரம்பகால தொழில் ஆராய்ச்சியாளர்கள் பயண நிதியுதவி மானியம்
- 2010 (மார்ச்) – காமன்வெல்த் அறக்கட்டளை, சிவில் சொசைட்டி கிராண்ட் ரெஸ்பான்சிவ் கிராண்ட் BKK அறிவு பரிமாற்றக் குழு திட்டக் குழுவிற்கு கூட்டாக வழங்கப்பட்டது
- 2008 - 2009, சர் டோராப்ஜி டாடா பெல்லோஷிப் ஆஃப் ஃபோக்லோர் ரிசர்ச், இந்தியாவின் தேசிய நாட்டுப்புற மையத்தால் வழங்கப்பட்டது
- 2007-2008, பப்ளிக் சர்வீஸ் பிராட்காஸ்டிங் டிரஸ்ட் (PSBT), புது தில்லி, மூத்த மீடியா பெல்லோஷிப் கிராண்ட்
- 2002 - 2005, சர்வதேச பெல்லோஷிப் திட்டம் (ஃபோர்டு அறக்கட்டளை)
# ஒ. வே. உஷா

**ஒ. வே. உஷா** (ஒற்றபிளாக்கல் வேலுக்குட்டி உஷா)(*O. V. Usha*)(பிறப்பு 4 நவம்பர் 1948) என்பவர் மலையாள கவிஞர் மற்றும் நாவலாசிரியர் ஆவார். இவர் "ஆழமான தார்மீக அக்கறை மற்றும் தொழில்நுட்ப சாமர்த்தியம்" கொண்ட கவிஞர் எனப் பாராட்டப்பட்டார். இவர் நான்கு கவிதைத் தொகுதிகளையும் ஒரு சில சிறுகதைகளையும் உஷா எழுதியுள்ளார். பல்வேறு பத்திரிகைகளிலும் கட்டுரைகள் எழுதியுள்ளார். கோட்டயத்தில் உள்ள மகாத்மா காந்தி பல்கலைக்கழகத்தின் வெளியீடுகளின் இயக்குநராக உஷா பணியாற்றினார். 2000ஆம் ஆண்டு வெளியான மலையாளத் திரைப்படமான *மஜாவுக்காக* சிறந்த பாடலுக்கான கேரள மாநில திரைப்பட விருதை வென்றார்.
# ஒ. வே. உஷா

## வாழ்க்கை வரலாறு

உஷா கேரளாவின் பாலக்காடு அருகே உள்ள ஒரு சிறிய கிராமத்தில் தனது குடும்பத்தில் இளைய குழந்தையாகப் பிறந்தார். இவருடைய குழந்தைப் பருவம் பெரும்பாலும் இவரது சொந்த கிராமத்தில் கழிந்தது. இவரது தந்தை "மலபார் சிறப்புக் காவல்படையில்" பணிபுரிந்தார். இவரது அண்ணன் ஓ. வெ. விஜயன் ஒரு நாவலாசிரியர் மற்றும் கேலிச்சித்திர வரைஞர் ஆவார். 1973 முதல், பத்து வருட காலத்திற்கு இவர் அதிக பங்களிப்பு செய்யவில்லை. 1982-ல், இவர் மீண்டும் எழுதத் தொடங்கினார். இதன் பின்னர் அடிக்கடி பங்களிப்பாளராக இருந்து வருகிறார். இவரது பெரும்பாலான கவிதைகள் "புத்தக வடிவில்" வெளியிடப்படவில்லை என்றாலும், இவரது ஒரே நாவலான *ஷாஹித் நாமா* 2001-ல் வெளியிடப்பட்டது. இவர் 2008-ல் கேரள மாநில திரைப்பட விருதுகளின் நடுவர் மன்ற உறுப்பினர்களில் ஒருவராக இருந்தார். மேலும் மகாத்மா காந்தி பல்கலைக்கழகத்தின் வெளியீடு துறையின் இயக்குநராகப் பணியாற்றினார்.
# ஒ. வே. உஷா

## வெளியீடு

- *சிநேககீதங்கள்* (கவிதை)
- *தியானம்* (கவிதை)
- *அக்னிமித்திரனொரு குறிப்பு* (கவிதை)
- *ஷாஹித் நாமா* (நாவல், 2001)
- *நிலம் தோட்டா மண்ணு* (சிறுகதை)
# ஒ. வே. உஷா

## விருதுகள்

- 2000 – *மஜாவுக்கான* சிறந்த பாடலுக்கான கேரள மாநில திரைப்பட விருது
# கர்தல்

**கர்தல்** என்பது ஒரு பழங்கால கருவியாகும்,இது முக்கியமாகா பக்தி/நாட்டுப்புற பாடல்களில் பயன்படுத்தப்படுகிறது. இது சமஸ்கிருத வார்த்தைகளான 'கர' என்பதிலிருந்து கை மற்றும் 'தலா' என்றால் கைதட்டல் என்பதிலிருந்து *கர்தல்* என்ற பெயரை பெற்றது.மரத்திலான இக்கருவி ஒரு கானா வாத்தியமாகும், இதில் தட்டுகள் உள்ளன. அவை ஒன்றாக கைதட்டும்போது ஒலி எழுப்பும், இது அதிர்வுறுவது மற்றும் ஒலி அதிர்வு உண்டாக்கும் பொருளின் பண்புகளை இணைக்கும் சுய-ஒலி கருவிகளின் இடியோபோன்களின் வகுப்பின் கீழ் வருகிறது.  
பொதுவாக மரம் அல்லது உலோகத்தால் செய்யப்பட்ட, ஒரு கர்தல் வாசிப்பவர் ஒவ்வொரு கையிலும் ஒரு 'ஆண்' மற்றும் 'பெண்' கர்தாலை வைத்திருப்பார். 'ஆண்' கர்தல் பொதுவாக தடிமனாக இருக்கும் மற்றும் கட்டைவிரலால் பிடிக்கப்படுகிறது, அதே நேரத்தில் 'பெண்' கர்தல் பொதுவாக மெல்லியதாக இருக்கும் மற்றும் முக்கியமாக மோதிர விரலில் சமப்படுத்தப்படுகிறது, இது நெருப்பு உறுப்பைக் குறிக்கிறது.இது சூரிய சக்கரத்துடன் தொடர்புடையது. அதன் வலிமை தங்கும் சக்தி, சகிப்புத்தன்மை மற்றும் உறுதியுடன் இருக்கும் தன்மை ஆகியவற்றுடன் தொடர்புடையது.  
மணிகள் இணைக்கப்பட்ட ஒரு ஜோடி மரத்தாலானவை கர்தாலின் ஆரம்ப வடிவமாகும். இந்த மரத் துண்டுகள் எந்த வகையிலும் இணைக்கப்படவில்லை. வேகமான, சிக்கலான தாளங்களை உருவாக்க அவைகளை அதிக வேகத்தில் கைதட்டலாம். ஒரு சிறந்த துணை கருவியாக இருப்பதைத் தவிர, கர்தல் ஒரு மிகவும் எளிதில் எடுத்துச் செல்லக்கூடிய தாள வாத்தியமாக மதிப்பிடப்படுகிறது.  
1. கர்தல்கள் (தொகுதிகள்). இது ஜிங்கிள்ஸ் அல்லது க்ரோட்டல்ஸ் (கார்டால்ஸ் என்றால் க்ரோட்டல்ஸ்) கொண்ட ஒரு ஜோடி மரத் தொகுதிகளைக் கொண்டுள்ளது. இசைக்கலைஞரின் ஒரு கையில் ஒரு ஜோடி பயன்படுத்தப்படுகிறது. வேகமான சிக்கலான துடிப்புகளை உருவாக்க இந்த துண்டுகளை அதிக வேகத்தில் ஒன்றாக கைதட்டலாம்.  
2. கர்தல்கள் (சிறிய தாள்கள்). இது தாள எலும்புகள் (கருவி) போன்ற ஒரு ஜோடி மெல்லிய, கடினமான மரத் துண்டுகளைக் கொண்டுள்ளது. இவை ராஜஸ்தானில் பயன்படுத்தப்படுகின்றன.  
3. கர்தல்கள் (சங்குகள்). கரதலங்கள் சிறிய சங்குகள், தாளம் (இசைக்கருவி) இவை பக்தி மந்திரங்களில் பயன்படுத்தப்படுகின்றன.
# கௌஜெங் லீமா

**கௌஜெங் லீமா** (கௌசெங் லீமா) மெய்டேய் புராணங்களிலும், மதத்திலும் உள்ள ஒரு தெய்வமாகும். அவர் கௌபாலு ( கௌப்ரு ) கடவுளின் மனைவியாவார். இவர் பழங்குடி வம்சாவளியைச் சேர்ந்தவராயினும் மெய்ட்டிகளால் பின்னர் வணங்கப்பட்டார். இவர் ஒன்பது லைபெந்தௌஸ் (கடவுள் எபுதௌ தாங்ஜிங் திருவிழாவில் பங்கேற்ற தெய்வங்கள்) களில் ஒருவராவார்.
# கௌஜெங் லீமா

## சொற்பிறப்பியல்

" கௌஜெங் லீமா" என்ற பெண் பெயரின் பெயர் இரு வார்த்தைகளைக் கொண்டுள்ளது. "கௌஜெங்"கில் உள்ள "கௌ" என்பது சிறியது அல்லது போதாது என்பதையும், "செங்" என்பது "குறுகலாக மாறுதல்" அல்லது "அழுத்தப்படுதல்" என்று பொருள்படும். இந்த வார்த்தை பொதுவாக ஆடைகள், திரைச்சீலைகள், திரைச்சீலைகள், ஆடைகள் அல்லது நாடாக்கள் என்று பொருள்பட பயன்படுத்தப்படுகிறது. மெய்டேய் சொல் "லீமா" என்பது ராணி அல்லது நிலத்தாய் எனப் பொருள்படும்.
# கௌஜெங் லீமா

## புராணம்

கோஜெங் லீமா ஒரு பழங்குடிப் பெண். அதனால் அவளுக்கு தனி வீடு இருந்தது. கோப்ரு கடவுளின் இலாய் அரோபாவில் நடக்கும் தெய்வங்களின் கூட்டத்தில் அவள் பங்கேற்க அனுமதிக்கப்படவில்லை. இதனால், திருவிழாவின் *லை லாம்தோக்பா* நிகழ்வின் நாளில், மாலை வேளையில், கௌப்ரு கடவுள், அவரது மனைவி, அவரது மகன் மற்றும் அவரது மருமகள் ஆகியோர் கோஜெங் லீமா தேவியின் சன்னதிக்குச் சென்ற்ய் அவளது தரிசனம் பெற்றனர்.
# கௌஜெங் லீமா

## வழிபாடு

கௌப்ரு கடவுளின் லை ஹரோபாவின் விழா, ஒரு நாள் குறிப்பாக கோஜெங் லீமா தேவியின் இருப்பிடத்திற்கு (ச்ன்னதிக்கு) மாற்றப்பட்டது. இது அவளுடைய மரியாதைக்காக செய்யப்படுகிறது. கௌசெங் லீமா தேவியின் சன்னதியில், மற்ற நாட்களில் செய்யப்படும் லை அரோபாவின் ஒவ்வொரு நிகழ்வுகளும் மீண்டும் நிகழ்த்தப்படும்.  
செப்டம்பர், 2009 இல் அரசியல் கொந்தளிப்பின் போது, பல யாத்ரீகர்கள் செக்மாயில் உள்ள *"கௌசெங் லீமா லைரெம்பி லைபாம்லென்" என்ற* அவரது புனித ஆலயத்தில், கௌஜெங் லீமா தேவியை வணங்கினர். *அபுன்பா லுப்* தலைமையிலான இயக்கங்களின் வெற்றிக்காகவும் மணிப்பூரில் அமைதியை மீட்டெடுக்கவும் அவர்கள் அவளை அழைத்தனர்.
# கௌஜெங் லீமா

## மற்றவை

*"கௌஜெங் லீமா இளைஞர் மேம்பாட்டு அமைப்பு"* என்பது மணிப்பூரின் செக்மாய் பகுதியில் செயல்படும் இளைஞர்களாலான குழுவாகும். போதைப்பொருள் மற்றும் போதைப்பொருட்களுக்கு எதிரான நடவடிக்கைகளில் இந்த அமைப்பு செயல்படுகிறது. 31 டிசம்பர் 2013 மற்றும் 2014 புத்தாண்டு தினத்தில், இவ்வமைப்பு செக்மாயில் சுற்றுலா செல்வதற்கு தடை விதித்தது. பின்னர், அத்தடை நீக்கப்பட்டது. இருப்பினும், மக்கள் மது அருந்திவிட்டு, குடிபோதையில் சுற்றைத்திரிய வேண்டாம் என்று அமைப்பினைச் சேர்ந்தவர்கள் எச்சரித்தனர்.
# கௌஜெங் லீமா

## மேலும் பார்க்கவும்

- கோனு
- நுங்தெல் லீமா
- லோயலக்பா
# கொவ்னு

**கொவ்னு** என்பது மெய்டேய் புராணங்களிலும், பண்டைய காங்லீபாக்கின் (பண்டைய மணிப்பூர்) மதத்திலும் உள்ள ஒரு தெய்வமாவார். அவர் கௌபாலு கடவுளின் துணைவியாவார். வடக்கு திசையின் காவலாளியாக வனங்கப்படுகிறார். கொவ்னுவுக்கு இரண்டு வீடுகள் உள்ளன. அவரது முக்கிய வீடு கொவ்னு மலையிலும் மற்றொரு வீடு கௌப்ரு மலையிலும் உள்ளன. அங்கு அவரது கணவர் கௌபாலு ( கௌப்ரு ) வசிக்கிறார். அவர் *குல்லக்பாவின்* (கிராமத் தலைவர்) தெய்வமாக கௌப்ருவுடன் வழிபடப்படுகிறார். நிங்தோ புத்திபாவின் ஆட்சிக்குப் பிறகு, கொவ்னு மற்றும் கௌப்ரு ஆகியோர் பண்டைய மணிப்பூரை மிக நீண்ட காலம் ஆட்சி செய்தனர் என்று கூறப்படுகிறது.  
அவர் தூர வடக்கின் பனியில் வசிக்கிறார். காங்தெம் என்றும் அழைக்கப்படுகிறார்.
# கொவ்னு

## விளக்கம்

கொவ்னு என்பது காலநிலை மற்றும் வானிலையை மாற்றும் தெய்வங்களில் ஒன்றாகும். அவரது கணவர் கௌபாலு மற்றும் அவரது மகன் லோயலக்பா ஆகியோரும் வானிலை தெய்வங்களாவர். ஆண்டில் மழை நன்றாக இருந்தால், அது கோனு தேவியால் ஏற்படுகிறது என்று மெய்டேய் மக்கள் நம்புகிறார்கள். கொவ்னு தேவி தட்பவெப்ப நிலையை மாற்றினால், வெள்ளம் அரிதாகவே இருக்கும். கொவ்னுவின் செயல்பாடுகளில் பயிர் விளைச்சல் நன்றாக உள்ளது எனவும், எல்ல வளங்களும் பேணப்படுவதாகவும் மக்கள் நம்பிக்கைக் கொண்டுள்லனர்.
# கொவ்னு

## புராணம்

### காதல் மற்றும் திருமணம்

கௌப்ரு மலையின் மேற்குச் சரிவுகளில் பருத்திச் செடிகளைத் தேடியபோது, கொவ்னு முதன்முறையாக கௌபாலுவைச் சந்தித்தார். முதல் பார்வையிலேயே இருவரும் காதல் கொண்டனர். கொவ்னு கௌபாலுவிடம் திருமண நிச்சயத்திற்காக எல்லா வகையான பழங்களையும் கொண்டு வரச் சொன்னாள். அவர் அவ்வாறு செய்யத் தவறினால் அவரைத் திருமணம் செய்து கொள்ள சம்மதிக்க மாட்டோம் என்றார். எனவே, ஒரு சனிக்கிழமையன்று, மலைகள் மற்றும் சமவெளிகளின் அனைத்து தெய்வங்களுடன் கௌபாலு ஒரு சந்திப்பு நடத்தினார். அவர்கள் அனைவரும் அனைத்து வகையான பழங்களையும் தயார் செய்தனர். மறுநாள் ஞாயிற்றுக்கிழமை திருமணத்தைத் திட்டமிட்டனர்.  
அடுத்த நாள் சூரிய உதயத்திற்கு முன், தேவதைகள் கொவ்னுவின் இருப்பிடத்திற்கு பழங்களைக் கொண்டு வந்தனர். ஆண் தெய்வங்களும் கௌபாலுடன் அந்த இடத்திற்கு வந்தனர். தெய்வங்கள் காணாமல் போன இரண்டு பழங்களைக் கண்டுபிடித்தனர். அவை ஹெய்க்ரு ( இந்திய நெல்லிக்காய், *ஃபில்லந்தஸ் எம்பிலிகா* ) மற்றும் ஹெய்னிங் ஆகியவையாகும். பின்னர், கொவ்னு திருமணத்தை நிராகரித்தார். இதில், கௌபாலு, கடைசியாக சந்தித்தபோது தான் கர்ப்பமாக இருந்ததால், தனக்கு பெண் குழந்தை பிறக்கும் என்று கூறினார். அவர் ஏற்கனவே கருவுற்றிருக்கும் போதே, கொவ்னுவின் அதிகப்படியான நிபந்தனைகளால் மற்ற ஆண் கடவுள்கள் கோபமடைந்தனர். கொவ்னுவின் குழந்தைக்கு அடுத்த பிறவியில் அவள் ஒரு கல் பலகையில் பிறப்பாள் என்று சாபம் வைத்தார்கள். குழந்தை பிறக்கும்போது பூவாக மாறும்படி தெய்வங்கள் சபிக்கவிருந்தன. ஆனால் கொவ்னுவுக்கு போதுமான தண்டனை கிடைத்ததால் அவர்கள் அதைச் செய்யவில்லை. வெட்கமடைந்த கொவ்னு, சூரிய உதயத்தில் பரிசுகள் அனைத்தும் கல்லாக மாறும் என்று சபித்தார். சூரியன் உதித்தவுடன், பரிசுகள் அனைத்தும் கற்களாக மாறின.
# கொவ்னு

## புராணம்

### லீஸ்னாவின் பிறப்பு - சபிக்கப்பட்ட குழந்தையின் பிறப்பு

கொவ்னு "லீஸ்னா" ( *லைஸ்னா, லீசானா, லைசானா* ) என்ற பெண் குழந்தையைப் பெற்றெடுத்தார். மகள் வளர்ந்ததும், அவள் தந்தையைப் பற்றி கொவ்னுவிடம் கேட்டாள். கொவ்னுவும் அவளிடம் சொன்னார். லீஸ்னா தனது தந்தையின் இடத்திற்குச் சென்று அவரைச் சந்திக்கக் கோரினாள். கொவ்னுவும் அவளைச் செல்ல அனுமத்தித்தார். செல்லும் வழியில், லீஸ்னா பகாங்பாவை சந்தித்தார். அவர்கள் காதலர்களாக மாறினர். பின்னர், அவர்கள் திருமணம் செய்து கொண்டனர். லீஸ்னா பெற்றோரைப்போல் அல்லாது ஒரு மனிதைனப் பெண்ணாக இருந்ததால், அவள் இறுதிக்காலத்தின் போது இறந்துவிட்டாள்.
# கொவ்னு

## புராணம்

### தௌடு நுங்தெல் லீமாவின் தத்தெடுப்பு - சபிக்கப்பட்ட குழந்தையின் அடுத்த அவதாரம்

கொவ்னுவும் கௌபாலுவும் ஒன்றாக வாழ்ந்தனர். ஒருமுறை லீமாரல் சிதாபி இருவரின் மகளாக அவதாரம் எடுக்க முடிவு செய்தார். எனவே, லீமாரல் ஒரு பெண் குழந்தையாக அவதாரம் எடுத்தார். அன்றைய தினம், கொவ்னுவும் கௌபாலுவும் ஒரு மலைப்பாங்கான பகுதியில் நடந்து சென்று கொண்டிருந்தனர். கௌபாலுவுக்கு மிகவும் தாகம் எடுத்தது. கொவ்னுவின் குடம் காலியாக இருப்பதைக் கண்டார். தாகம் தாங்க முடியாமல் ஆற்றங்கரையில் தண்ணீர் குடிக்கச் சென்றார். புதிதாகப் பிறந்த ஒரு பெண் குழந்தை ஆற்றுப் படுகையின் ஒரு கல் பலகையில் கிடப்பதைக் கண்டார். பெண் குழந்தைக்காக யாராவது அருகில் இருக்கிறார்களா என அறிந்துகொள்ள மூன்று முறை கத்தினார் கௌபாலு. யாரும் பதிலளிக்கவில்லை. எனவே, கௌபாலுவும் கொவ்னுவும் குழந்தையைத் தங்கள் இருப்பிடத்திற்கு அழைத்து வந்தனர்.  
இருவரும் அந்த பெண்ணை தங்கள் சொந்த மகளாக தத்தெடுத்தனர். அவளுக்கு மூன்று பெயர்கள் கொடுத்தார்கள். நீரோட்டத்தில் கண்டெடுக்கப்பட்டதால் குழந்தைக்கு "இபோக் லீமா" ("ஈபோக் லீமா") என்றும் , கல் பலகையில் கிடத்தப்பட்டதால் குழந்தைக்கு தௌடு நுங்தெல் லீமா என்றும் , குழந்தை அழகாகவும் பிரகாசமாகவும் இருந்ததால், குழந்தைக்கு "தைபாங் நகன்பி" என்றும் பெயர் சூட்டப்பட்டது.
# கொவ்னு

## புராணம்

### கொவ்னு மற்றும் லோயலக்பா

ஒருமுறை கொவ்விடம் அவரது மகன் லோயலக்பா தௌடு நுங்தெல் லீமாவின் உண்மையான தோற்றம் பற்றி கேட்டார். தௌடு நுங்தெல் லீமா உண்மையில் அவரது உண்மையான சகோதரியா இல்லையா என்று லொயலக்பா சந்தேகப்பட்டார். தௌடு நுங்தெல் லீமாவின் ரகசியத்தை தங்கள் மகனுக்கு வெளிப்படுத்த வேண்டாம் என்று கௌபாலு ஏற்கனவே கொவ்னுவை எச்சரித்திருந்தார். எனவே, முதலில், கொவ்னு அவனிடம் பொய் சொன்னார். ஆனால் லோயலக்பாவின் கோபத்தில், அவர் அவனிடம் உண்மையைச் சொல்ல முடிவு செய்தார். ஆனால் கொவ்னு மற்றும் லொயலக்பா இருவரும் கொவ்பாலுவின் இல்லத்தில் இருந்ததால், அவர் அதைப் பற்றி எதுவும் பேசத் துணியவில்லை. கௌபாலு அதைக் கேட்டுவிடுவாரோ என்று பயந்தார். கௌபாலுவின் அனுமதியுடன் கொவ்னுவும் அவள் மகன் லொயலக்பாவும் அவளது இல்லத்திற்குச் சென்றனர். உண்மையை வெளிப்படுத்த பாதுகாப்பான இடமாக அது இருந்தது. தானும் கௌபாலுவும் ஆற்றில் ஒரு கல் பலகையில் படுத்திருந்த தௌடு நுங்தெல் லீமாவை எப்படிக் கண்டார்கள் என்பதை லொயலக்பாவிடம் கொவ்னு விவரித்தார். தௌடு நுங்தெல் லீமா உண்மையில் அவர்களின் வளர்ப்பு மகள் என்றும் பிறப்பால் மகளல்ல என்றும் அவர் உண்மையைக் கூறினார். பின்னர், கொவ்னுவின் மகன் லோயலக்பாவும், கொவ்னுவின் வளர்ப்பு மகள் தௌடு நுங்தெல் லீமாவும் திருமணம் செய்து கொண்டனர்.
# கொவ்னு

## வழிபாட்டு முறைகள் மற்றும் கோவில்கள்

கொவ்னுவும் அவரது கணவர் கௌபாலுவும் மணிப்பூரின் பல வழிபாட்டு முறைகளிலும் புனிதத் தலங்களிலும் வழிபடப்படுகின்றனர். மயங் லாங்ஜிங், அவாங் குன்னோவ், சென்ஜாம், சிராங், லோயிடாங் குன்னூ, டிங்ரி, கவுட்ருக், அவாங் போட்சாங்பாம், சைரெம் குல், கமெங், சரோதெல், லைரெல் சாஜிக், லைரல் காபி, ஹெய்பொங்போக்பி, நோங்சுப் சஞ்சென்பாம், ஹாங்சங்ஹெல்பாம், ஹாங்சங்ஹெல்பாம் குவாக் சிபாய், நரேல்கோஞ்சின், தம்னாபோக்பி, அவாங் செக்மாய், லீம்ராம், பும்லோ கெய்ரோய், பும்லோ சிபாய், போட்சங்பாம் தூரிபி, சமுஷாங், கெய்னௌ தோங்தாக், கோங்காம்பட், ஆகாம், மொரோக் இங்கோல், லம்பல் குல், ஃபாயிங், ஹவுங் குல், ஃபாயிங்ஹாபிங் போன்ற பல இடங்களில் வழிபாட்டுத் தலங்கள் அமைந்துள்ளன. மெய்டேய் கலாச்சாரத்தின் படி, கொவ்னு மற்றும் கௌபாலு ஆகியோர் மேற்கூறப்பட்ட இடங்களின் பாதுகாவலர்களாக உள்ளனர்.
# லைகுரெம்பி

**லைகுரெம்பி** மெய்டேய் புராணங்களிலும், பண்டைய காங்லீபாக்கின் ( பழமையான மணிப்பூர் ) மதத்திலும் உள்ள ஒரு தெய்வம். நீதி, நல்ல ஆலோசனை, தெய்வீக சட்டம், ஒழுங்கு மற்றும் இரகசியத்தின் தெய்வமாவார். அவர் தொங்கரென் கடவுளின் முதன்மை ராணியாவார். அவர் லைரன் (லாய்ரென்) அம்சௌபாவின் மகளாவார். லீமாரல் சிதாபியின் தெய்வீக அவதாரங்களில் இவரும் ஒருவர். மிக முக்கியமான உமாங் லாய்களில் ஒருவர். அவரது சன்னதி குறிப்பாக மெய்டேய் இனத்தைச் சேர்ந்த தைபுங்ஜாம் குலத்தால் பராமரிக்கப்படுகிறது.
# லைகுரெம்பி

## சொற்பிறப்பியல்

மெய்டேய் மொழியில் ( மணிப்பூரி மொழி ), *"லைகுரெம்பி" என்ற* பெண்ணின் பெயரை "லை", "கு" மற்றும் "-ரெம்பி" என மூன்று பகுதிகளாகப் பிரிக்கலாம். மெய்டேய் மொழி வார்த்தையான "லாய்" பல அர்த்தங்களைக் கொண்டுள்ளது. இது ஒரு கடவுள்,ஆவி ,நோய் , படம் அல்லது ஓவியத்தை குறிக்கலாம். "லாய்" என்பது எளிதானது என்று பொருள்படும். "கு" என்பதற்கும் பல அர்த்தங்கள் உள்ளன. இது "குறுகிய<nowiki/>து" அல்லது "அகலமில்லாதது" என்று பொருள்படலாம். இது பெயர்ச்சொல் வடிவத்தில் முழங்கால்களைக் குறிக்கலாம். இது வாய்மொழி வடிவத்தில் " மண்டியிடுதல் " அல்லது " இருமல் " என்றும் பொருள்படலாம். வஹெங்பாம் இபோஹால் எழுதிய "மணிப்பூரின் வரலாறு" படி, லைகுரெம்பி என்ற வார்த்தை லை+கு+ரெம்பி ஆகும், இது " லை " மற்றும் "கு" குடும்பப்பெயர்களின் கலவையாகும், அதாவது இந்த இரண்டு வெவ்வேறு குழுக்களின் சந்ததியினரின் பெயர் இதிலடங்கும். கடைசிப் பகுதி "-ரெம்பி" என்பது பெண்பால் வடிவில் தலைவி, தலை அல்லது அழகானவள் என்று பொருள்படும்.
# லைகுரெம்பி

## வரலாறு மற்றும் தோற்றம்

பொய்ரெய்டோன் குன்தோக்கின் படி, லைகுரெம்பி என்பவர் தொங்கரேனின் தலைமை ராணியாவார். இந்தப் புத்தகம் அவளது உடலைப் பற்றி அவளுடைய ஆளுமையைக் காட்டும் வழிகளில் பேசுகிறது. அவளுக்கு அகன்ற வாய் இருந்தது, அதாவது அவள் சத்தமாக அல்லது பெரியதாக இருந்தாள். அவள் சிறிய மார்பகங்களைக் கொண்டிருந்தாள், அதாவது அவள் தலையைப் பயன்படுத்துவதை விட அவள் இதயத்தை குறைவாகப் பயன்படுத்தினாள்; அவள் சிந்திக்கும் நபராக இருந்தாள், உணர்வுள்ள நபராக அல்ல. அவள் பக்கவாட்டுக் கண்களைக் கொண்டிருந்தாள், அதாவது அவள் மக்களை நேராகப் பார்க்கவில்லை. இவாரெல்லம் லைகுஎம்பியை அவர்கள் கூறுகிறார்கள்.  
இந்த ராணி ஆசிய முன்தோற்றம் இருந்திருக்கலாம் என அறிஞர்கள் கருதுகின்றனர். சில அறிஞர்கள் லைகுரெம்பி *லை* மற்றும் *கு* மக்களைக் கொண்ட ஒரு பழங்குடியினரிடமிருந்து வந்திருக்கலாம் என்று நினைக்கிறார்கள். மற்ற அறிஞர்கள் "லைகுரெம்பி" என்பது அவரது பெயர் அல்ல என்று நினைக்கிறார்கள்.  
ராணி லைகுரெம்பி ராஜா தோங்கரெனின் முதல் மனைவியாவார். பின்னர் ராஜா அவளை பொய்ரிடனின் மனைவி இறந்துவிட்டதால், தனது இளைய சகோதரரான பொய்ரிடனை திருமணம் செய்து கொள்ளுமாறு கேட்டுக் கொண்டார். பொய்ரிடன் டை பங் பன்னுக்கு (மணிப்பூரின் பழைய பெயர்) ஒரு பயணத்தைத் தொடங்கினார். மனைவி இல்லாமல் போய்ரெய்டன் செல்வது நல்லதல்ல என்று மன்னர் தோங்கலேல் நினைத்தார். இருப்பினும், லைகுரெம்பி செல்ல விரும்பவில்லை. மன்னரின் மனைவியாக அவளைக் கௌரவிக்க மரங்கள் ஏற்கனவே நடப்பட்டன. லைகுரெம்பிக்குப் பதிலாக, மன்னர் தொங்கலேல் தனது இரண்டாவது மனைவி லீனாடோபியை அவரது மைத்துனரான பொய்ரிடனின் மனைவியாக அனுப்பினார்.
# லைகுரெம்பி

## விளக்கம்

லைகுரெம்பி தேவிக்கு சிறப்பு சக்திகள் இருந்தன. அவர் *யுங்யத்னபா* (*நிமிர்ந்த மற்றும் கூர்மையாக*)வாக இருந்தார். அதாவது எவ்வளவு தொலைவில் இருந்தாலும் அவரால் பொருட்களை துல்லியமாகப் பார்க்க முடியும். ஒரு நபரைப் பார்த்து, அவன் அல்லது அவள் உண்மையில் யார் என்று அறிய முடியும். ஒரு தீர்ப்பை வழங்கும்போது, அவர் தனது முடிவை புத்திசாலித்தனமாக அறிவிப்பார். மேலும் மக்கள் அவர்கள் செய்ததற்குறிய சரியான வெகுமதிகளைப் பெற்றனர் ( *சேவை, முயற்சி அல்லது சாதனைக்கான அங்கீகாரமாக கொடுக்கப்பட்ட விஷயங்கள்* ).  
லைகுரெம்பி தேவியைக் கண்டுபிடிக்க வேண்டும் என்று நினைத்தாலும் அவள் விரும்பாதவர் யாராலும் கண்டுபிடிக்க முடியவில்லை. ஒரு நபர் எவ்வளவு கடினமாகப் பார்த்தாலும், அவளால் மறையவும் மறைந்தே இருக்கவும் முடியும்.
# லைகுரெம்பி

## வழிபாட்டு

மணிப்பூரின் மேற்கு இம்பால் மாவட்டத்தில் உள்ள யூரிபோக் நகரில் லைகுரெம்பி தேவிக்கு அர்ப்பணிக்கப்பட்ட கோயில் உள்ளது. உரிபோக்கின் இல்லய் அரோபா<nowiki/>வின் போது, ஒரு திருவிழா போன்ற சூழல் அமைந்து, புனிதமான பாரம்பரிய சடங்குகள் தொடங்கிகின்றன. பண்டிகை சமயங்களில் சத்தமில்லாமல் இருக்கும் போது, மைபிஸ்கள் பேனா இசைக் கருவியின் மென்மையான மெல்லிசையில் நடனமாடுவார்கள். இசை நிறுத்தப்பட்டு அவர்கள் ஆரக்கிள்களை வழங்கியபோது மைபிஸ் ஆவிகளால் ஆட்கொள்ளப்படுவார்கள். இந்த நேரத்தில், பார்வையாளர்கள் அவர்கள் கூறும் குறிகளை மிகவும் கவனமாகக் கேட்கிறார்கள்.
# லைகுரெம்பி

## மேலும் பார்க்க

- லைனாடோபி
- யும்ஜாவ் லீமா
# லாய்நௌடாபி

**லீமா லாய்நௌடாபி** அல்லது **லெய்நௌடாபி** பண்டைய மெய்தேயின் புராணங்களிலும் மதத்திலும் உள்ள ஒரு தெய்வம். அவர் பாதாள உலக இராச்சியத்தின் கடவுள் தோங்கலேலின் இளைய மனைவி ஆவார். தொங்கலேல் அவரை தனது மைத்துனரான பொய்ரிடனின் மனைவியாக அனுப்பினார். லைனாடோபி போயரிடனின் ஒரு மகனைப் பெற்றெடுத்தார். முதல் களிமண் பானையை அவர் செய்தார் என்று அவருடைய புராணக்கதை கூறுகிறது. இவர் ஆஷங்பாம் குல மக்களால் வழிபடப்பட்டார்.
# லாய்நௌடாபி

## புராணம்

### பாதாள உலகத்திலிருந்து மனித உலகத்திற்கு பயணம்

லாய்நௌடாபி டோங்கரென் மன்னரின் இளைய ராணி. பாதாள உலக இராச்சியத்தின் ராணி லைகுரெம்பி மன்னரின் முதல் மனைவி. தொங்கலேலின் இளைய சகோதரரான பொய்ரிடன், *தை பாங் பானுக்கு* புறப்படவிருந்தார். பொய்ரிடனின் சொந்த மனைவி இறந்துவிட்டதால், லைகுரெம்பியை அவரது மனைவியாகப் போகும்படி ராஜா கேட்டுக் கொண்டார். இருப்பினும், லைகுரெம்பி செல்ல விரும்பவில்லை. மன்னரின் மனைவியாக அவரைக் கௌரவிக்க மரங்கள் ஏற்கனவே நடப்பட்டன. எனவே, லைகுரெம்பிக்குப் பதிலாக, லாய்நௌடாபி தனது மைத்துனரான பொய்ரிடனுடன் மனைவியாக அனுப்பப்பட்டார்.
# லாய்நௌடாபி

## புராணம்

### ஒரு மனித இளவரசனுடன் காதல்

லாய்நௌடாபி (லீனாடாபி) பூமிக்கு ஒரு பயணத்தில் தனது மைத்துனரான பொய்ரிடனுடன் சென்றார். பின்னர், அவர் அவனிடமிருந்து பிரிந்தார். அவரை மன்னன் தன் மகளாக ஏற்றுக்கொண்டான். பின்னர், அவர் *கௌபரோல் நமோயினு* என அறியப்பட்டார். அவர் லுவாங் வம்சத்தின் இளவரசர் *நோங்பன் பொம்பி லுவாபாவை* காதலித்தார். இளவரசர் கௌப்ரு மலைக்குச் சென்றபோது முதன்முறையாக அவரைச் சந்தித்தார். அவரும் இளவரசர் லுவாபாவும் திருமணம் செய்துகொண்டு மகிழ்ச்சியான வாழ்க்கையை நடத்தினார்கள். கடவுள் தொங்கலேல் தனது சொந்த மனைவி வேறொரு ஆணுடன் நாட்களைக் கழிப்பதை விரும்பவில்லை. எனவே, அவருடைய வாழ்க்கையின் நூல் துண்டிக்கப்பட்டு, அவருடைய ஆன்மா திப்பியழைக்கப்பட்டது . ஆனாலும் இளவரசன் மனம் தளரவில்லை. தன் மனைவியின் ஆன்மாவைத் திருப்பித் தருமாறும் அல்லது அவனுடன் சண்டையிடும்படியும் தொங்கலேலுக்கு சவால் விடுத்தான். இறுதிச் சடங்கு செய்யாமல் கவுப்ரு நமோயினுவின் உடலைப் பாதுகாத்தான். தொங்கலேல் முதலில் தனது இரண்டு இளைய சகோதரர்களை ஒவ்வொருவராக சண்டைக்கு அனுப்பினார். இளவரசன் நோங்பன் பொம்பி லுவாபா தனது இரண்டு தெய்வீக எதிரிகளை தோற்கடித்தான். இறுதியாக, தொங்கலேல் அவன் முன் தோன்றினார். ஆனால் இந்த நேரத்தில், இளவரசன் சக்தி வாய்ந்த கடவுளுக்கு இணை இல்லை என்பதை உணர்ந்தான். எனவே, லுவாங் வம்சத்திற்கு மேலும் தலைமுறை உருவாக வேண்டும் என்பதற்காக, கவுப்ரு நமோயினுவின் வாழ்க்கையை மீட்டெடுக்க கருணைய செய்யுமாறு வேண்டினான். தொங்கலேல் அவன் மீது இரக்கம் கொண்டார். எனவே, அவர் தம்பதியருக்கு இன்னும் நூறு ஆண்டுகள் தாம்பத்ய இன்பத்துடன் வாழ அனுமதித்தார். புராணக்கதைகளின்படி, ஹொங்னெம் லுவாங் புன்ஷிபா கோப்ரு நமோயினு (லைனாடோபி) மற்றும் நோங்பன் பொம்பி லுவாபா ஆகியோரின் மகன் ஆவார்.
# லாய்நௌடாபி

## கோவில் மற்றும் வழிபாடு

லாய்நௌடாபி (லீனாடோபி) தேவிக்கு அர்ப்பணிக்கப்பட்ட கோவில் பண்டைய காங்லீபாக்கில் ( பழங்கால மணிப்பூர் ) மெய்டேய் இனத்தைச் சேர்ந்த அஷாங்பாம் குலத்தால் பராமரிக்கப்பட்டது. இது லொயும்பா ஷின்யெனில் (கி.பி. 1100) பதிவு செய்யப்பட்டது.
# இங்கலீமா

**லெம்லேய் இங்கலீமா** அல்லது **இங்கரீமா** என்பது பழங்கால மணிப்பூரின் (பழங்கால காங்கிலிபாக்) மெய்டேய் புராணங்கள் மற்றும் மதத்தில் (சனமாஹிசம்) மீன்கள் மற்றும் நீர்வாழ் உயிரினங்களின் தெய்வம் மற்றும் தெய்வீக பெண் உருவமாகும். அவரது தெய்வச் சகோதரிகள் (அல்லது *தோழிகள்* ), ஃபூயோபி, தும்லீமா மற்றும் எரிமா ( இரீமா) ஆவர். எனவே, மீன்பிடி வலைகளில் மீன்கள் பாதகமான முறையில் நுழைந்தால், அந்த இடத்தில், குறிப்பாக மிதக்கும் அணையில், மாதவிடாய் பெண்களின் இருப்பு அல்லது பயணம் இருந்திருக்கலாம் என சந்தேகிக்கப்படுகிறது.
- பௌ-ஒய்பி ஷாயோன் என்பது 2017 ஆம் ஆண்டு வெளிவந்த மணிப்பூரி புராணத் திரைப்படமாகும்.
# இங்கலீமா

## மேலும் பார்க்க

- இமொய்னு ( எமொய்னு ) - மெய்டேயின் செல்வத்தின் தெய்வம்
- ஐரிமா ( எரிமா ) - மெய்டேயின் நீரின் தெய்வம்
- லீமரேல் - மெய்டேயின்i பூமியின் தெய்வம்
- பாந்தோய்பி - நாகரிகம், காதல் மற்றும் போரின் மெய்டேய் தெய்வம்
- பௌ-ஒய்பி (பௌலீமா) - விவசாய பயிர்களின் மெய்டேய் தெய்வம்
- தும்லீமா - மெய்டேயின் உப்பின் தெய்வம்
# தௌடு நுங்தெல் லீமா

**நுங்தெல் லீமா** என்பது மெய்தி புராணங்களிலும் மதத்திலும் உள்ள ஒரு தெய்வம். அவர் கௌபாலு (கௌப்ரு) மற்றும் கொவ்னு தேவியின் வளர்ப்பு மகள் ஆவார். அவர் தெய்வமான லோயலக்பாவின் மனைவியாவார். குஞ்சஹன்பாவின் தெய்வமாக கருதப்படுகிறார். லீமாரல் சிதாபியின் அவதாரங்களில் இவரும் ஒருவர்.
# தௌடு நுங்தெல் லீமா

## சொற்பிறப்பியல்

மெய்டே மொழி வார்த்தைகளில், "தௌடு நங்" "தெல்" மற்றும் "தென்" என்ற மூன்று வார்த்தைகளை இப்பெயர் கொண்டுள்ளது . "தௌடு நங்" என்றால் "கல்" என்று பொருள். இந்த சொல் பொதுவாக கவிதைகள் மற்றும் வசனங்களில் பயன்படுத்தப்படுகிறது. "தெல்" அல்லது "தென்" என்றால் "காட்டுவது" என்று பொருள். "லீமா" என்றால் "ராணி". "லீமா" என்ற வார்த்தையே "லீ" (நிலம்) மற்றும் "மா" (தாய்) ஆகிய இரண்டு சொற்களால் ஆனது.
# தௌடு நுங்தெல் லீமா

## விளக்கம்

தௌடு நுங்தெல் லீமா தேவி குஞ்சஹன்பாவின் தெய்வமாக விவரிக்கப்படுகிறார். *குஞ்சஹன்பா* என்றால் "முதல் கிராமவாசி" அல்லது "ஒரு இடத்தின் முதல் குடிமகன்" என்பது பொருள். "குஞ்சா" என்றால் "ஒரு கிராமவாசி". உருவவியல் ரீதியாக குஞ்சா - "குன்" மற்றும் "ஜா" எனப் பிரிக்கப்பட்டுள்ளது. "குன்" ( என்றால் "கிராமம்" மற்றும் "ஜா"என்றால் "சந்ததி" என்று பொருள். "அஹன்பா" என்றால் "முதல்" அல்லது "ஆரம்பம்" எனப் பொருள்படும்.
# தௌடு நுங்தெல் லீமா

## புராணம்

### பிறப்பு, தத்தெடுப்பு மற்றும் பெயரிடுதல்

தேவி லீமரேல் சிதாபி தன்னை ஒரு சிறுமியாக அவதாரம் செய்து ஆற்றங்கரையில் ஒரு கல் பலகையில் படுத்தாள். அதே நாளில், கௌப்ரு கடவுளும், கொவ்னு தேவியும் அருகிலுள்ள இடத்தில் நடந்து கொண்டிருந்தனர். கௌப்ரு கடவுளுக்கு மிகவும் தாகம் எடுத்தது. அதனால், தண்ணீர் குடிக்க ஆற்றங்கரையில் இறங்கினார். ஆற்றங்கரையில் சிறுமியைக் கண்டார். பெண் குழந்தைக்கு யாராவது இருக்கிறார்களா என்று கௌப்ரு மூன்று முறை கத்தினார். யாரும் பதிலளிக்காததால், கவுப்ருவும் கொவ்னுவும் சிறுமியை தங்கள் தெய்வீக வீட்டிற்கு அழைத்து வந்தனர். சிறுமியை தங்கள் சொந்த மகளாக தத்தெடுத்தனர். அவளுக்கு மூன்று பெயர்கள் கொடுக்கப்பட்டன. ஓடையில் காணப்பட்டதால் அவளுக்கு "இபோக் லீமா" ("ஈபோக் லீமா") என்று பெயரிடப்பட்டது. கல் பலகையில் படுத்திருந்ததால் அவளுக்கு "தௌடு நுங்தெல் லைமா" என்றும் பெயர். அவள் அழகாகவும் பிரகாசமாகவும் இருந்ததால் அவளுடைய இறுதிப் பெயர் "தைபாங் இங்கன்பி" என்று வழங்கப்பட்டது.
# தௌடு நுங்தெல் லீமா

## புராணம்

### கணவர் மற்றும் காதலர்

நுங்தெல் லீமா கடவுள் லோயலக்பாவை மணந்தாள். இருப்பினும், அவள் ஒருமுறை கோய்ரிபாபா கடவுளால் போற்றப்பட்டாள். ஒருமுறை கோய்ரிபாபாவிற்கு கோப்ரு கடவுள் ஒரு வாய்ப்பை வழங்கினார். அவர் தனது சொந்த விருப்பப்படி எந்த பெண்ணையும் தன்னுடைய இடத்திலிருந்து தேர்வு செய்யலாம் என்பதேயாகும். துரதிர்ஷ்டவசமாக, தேவி நுங்தெல் லீமா கோரிபாபாவால் தேர்ந்தெடுக்கப்பட்டார். ஆனால் நுங்தெல் லீமா ஏற்கனவே திருமணமானவர் என்பதால், கோரிபாபாவுக்கு தேர்ந்தெடுக்கப்பட்ட பெண்ணை கௌப்ருவால் கொடுக்க முடியவில்லை. கௌப்ரு தனது வார்த்தைகளை திரும்பப் பெற விரும்பவில்லை. எனவே, அவர் கோய்ரிபாபாவை மீண்டும் ஒரு பெண்ணைத் தேர்ந்தெடுக்கும்படி கேட்டார். ஆனால் அவர் அதை கண்கட்டிகொண்டு அதைச் செய்ய வேண்டும். கண்கட்டிய கோய்ரிபாபா தேர்வு செய்ய முயன்றார். ஆனால் தேவி நுங்தெல் லீமாவைப் பெற முடியவில்லை. இந்நிகழ்வு தற்போது வரை லை ஹரோபா திருவிழாவில் மைபிகளால் இயற்றப்படுகிறது.
# தௌடு நுங்தெல் லீமா

## திருவிழா

புனித இலாய் அரோபா திருவிழா ஆண்டுதோறும் மற்ற தெய்வங்களோடு, தௌடு நுங்தெல் லீமா தெய்வத்தின் நினைவாகவும் கொண்டாடப்படுகிறது. .
# தௌடு நுங்தெல் லீமா

## வழிபாட்டு முறைகள் மற்றும் தேவாலயங்கள்

19 ஜனவரி 2018 அன்று, வாங்கோய் சட்டமன்றத் தொகுதியின் அப்போதைய மக்களவை உறுப்பினராக இருந்த ஓயினம் லுகோய் என்பவரால் *டாப் சிபாயில்* புதிதாகக் கட்டப்பட்ட எமா நுங்தெல் லீமா கோயில் திறக்கப்பட்டது. தொடக்க நிகழ்வின் போது, ஓனாம் லுகோய் , மணிப்பூர் மாநில அரசாங்கத்தின் முன்மொழிவுகளை அறிவித்தார். நுங்தெல் லீமா தேவியின் மற்ற கோவில்கள் உட்பட, வாங்கோயில் இருக்கும் அனைத்து புனிதமான கோவில்களையும், மேம்படுத்த வேண்டும் என்று அவர் கூறினார்.
# தௌடு நுங்தெல் லீமா

## பிரபலமான கலாச்சாரத்தில்

*நுங்க்தேல் லீமா டொல்லொம்கொம்படா தஜபா* என்பது நௌரோயிபம் கம்பா எழுதிய புத்தகமாகும். இது 17 ஜனவரி 2021 அன்று வெளியிடப்பட்டது.
# சாபி லீமா

**சாபி லீமா** அல்லது **சபி லீமா** என்பது மெய்டேய் புராணங்களிலும் மதத்திலும் உள்ள கொறித்துண்ணிகளின் தெய்வம். அவர் குனு லீமா மற்றும் நகானு லீமா தெய்வங்களின் சகோதரியாவார். மூன்று சகோதரிகளும் ஒரே மனிதனை மணந்ததாகப் புராணங்கள் கூறுகின்றன.
# சாபி லீமா

## சொற்பிறப்பியல்

மெய்டேயின் பெண் இயற்பெயர் "சபி லீமா" இரண்டு கூறு வார்த்தைகளால் ஆனது. அவ்விரண்டு வார்த்தைகள் "ஷாபி/சாபி/ஷாபி/சபி" மற்றும் "லீமா" . "சபி" என்பது எலி போன்ற விலங்கு. இது மூங்கில் கொத்துகளில் வாழ்கிறது. இது கூர்மையான பற்கள் கொண்டவை என்று அறியப்படுகிறது. "லீமா" என்ற சொல் மேலும் "லீ" ( நிலம் அல்லது பூமி ) மற்றும் "மா" (தாய்) ஆகிய இரண்டு கூறு வார்த்தைகளால் ஆனது. உண்மையில், "லீமா" என்பதை "நில தாய்" அல்லது "தாய் பூமி" என்று மொழிபெயர்க்கலாம். ஆனால் பொதுவான சூழலில், "லீமா" என்பது ராணி அல்லது எஜமானி அல்லது பெண்மணி என்று பொருள்படும்.
# சாபி லீமா

## விளக்கம்

ஷாபி லீமா (சாபி லீமா) உலகின் அனைத்து கொறித்துண்ணிகளின் அரசி என்று விவரிக்கப்படுகிறார். எந்த நேரத்திலும், அவர் விரும்பும் எந்த இடத்திற்கும் அனைத்து கொறித்துண்ணிகளையும் வரவழைக்கலாம். அவர் சலைலென் (சோரரென் என்றழைக்கப்படும்) கடவுளின் இளைய மகள் ஆவார்.
# சாபி லீமா

## மேலும் பார்க்க

- இரீமா ( எரிமா ), மெய்டேய் நீரின் தெய்வம்
- லீமரேல், மெய்டேய் பூமியின் தெய்வம்
- இங்கலீமா, மெய்டேய் மீனின் தெய்வம்
- பௌ-ஒய்பி (பௌலீமா ), Meitei விவசாய பயிர்களின் தெய்வம்
- தும்லீமா, மெய்தேய் உப்பின் தெய்வம்
# இங்கனு லீமா

**இங்கனு லீமா**இங்கனு ரீமா என்பது மெய்தி புராணங்கள் மற்றும் மதத்தில் உள்ள வாத்துகள் மற்றும் பிற நீர் பறவைகளின் தெய்வமாகும். அவர் குனு லீமா மற்றும் சாபி லீமா தெய்வங்களின் சகோதரியாவார். மூன்று சகோதரிகளும் ஒரே மனிதனை மணந்ததாகப் புராணங்கள் கூறுகின்றன.
# இங்கனு லீமா

## சொற்பிறப்பியல்

மெய்டேயின் பெண் பெயர் "இங்கனு லீமா" இரண்டு கூறு வார்த்தைகளால் ஆனது. இரண்டு வார்த்தைகள் "இங்கனு" (வாத்து ) மற்றும் "லீமா" ("நில தாய்" அல்லது "தாய் பூமி"). என்பதாகும்.
# இங்கனு லீமா

## விளக்கம்

இங்கனு லீமா உலகின் அனைத்து வாத்துகள் மற்றும் நீர்ப்பறவைகளின் எஜமானி என்று விவரிக்கப்படுகிறார். எந்த நேரத்திலும், அவர் விரும்பும் எந்த இடத்திற்கும் அனைத்து வாத்துகளையும் நீர்ப்பறவைகளையும் வரவழைக்கலாம். அவர் வானக் கடவுளான சலைலெனின் (சொரரென் என்றழைக்கப்படும்) மகள்களில் ஒருவர் ஆவார்.
# இங்கனு லீமா

## மேலும் பார்க்க

- இரீமா ( எரிமா ), மெய்டேய் தெய்வம்
- இங்கலீமா, மெய்டேய் மீனின் தெய்வம்
- சாபி லீமா, கொறித்துண்ணிகளின் மெய்டேய் தெய்வம்
# ரோசி தாமஸ்

**ரோசி தாமஸ்** (1927-2009) இந்தியாவின் கேரளாவைச் சேர்ந்த மலையாள மொழி இலக்கிய எழுத்தாளராவார்.
# ரோசி தாமஸ்

## வாழ்க்கை வரலாறு

மலையாள மொழி இலக்கிய விமர்சகரும், எழுத்தாளருமான மனச்சேரி பௌலோஸ் பால் மற்றும் மேரி பால் ஆகியோரின் மகளாக 1927 ஆம் ஆண்டு கேரளாவில் ரோசி தாமஸ் பிறந்துள்ளார். திருச்சூர் மற்றும் எர்ணாகுளத்தில் தனது பள்ளிப்படிப்பை முடித்த ரோசி, ஆலுவாவில் உள்ள யூ சி கல்லூரியில் பட்டமும் பெற்றுள்ளார். அதைத்தொடர்ந்து தனது தந்தையான எம்.பி.பாலின் தனிப்பயிற்சி கல்லூரியில் ஆசிரியராகப் பணியாற்றினார், மலையாள நாடக ஆசிரியரும் இலக்கிய விமர்சகருமான சி.ஜே.தாமஸ் என்பவரை மணந்த இவர் அவரது முப்பத்தி ஒன்றாவது வயதிலேயே கணவரை இழந்து கைம்பெண்ணானர்.தனது கணவரின் இறப்பிற்கு பிறகு, முறையாக ஆசிரியக்கல்வி பயின்ற இவர், அதன் பின்னே கட்டுரைகளையும், புதினங்களையும் எழுத ஆரம்பித்தார். அவரது சிறந்த படைப்புகளில் ஒன்றான ***இவன் என்டே பிரிய சிஜே*** என்பது அவரது கணவரைப் பற்றிய நினைவு குறிப்புகளே ஆகும். இவரும் 16 டிசம்பர் 2009 அன்று அவரது எண்பத்திரண்டாவது வயதில் காலமானார்.
# ரோசி தாமஸ்

## தேர்ந்தெடுக்கப்பட்ட படைப்புகள்

- *இவன் என்டே பிரிய* சிஜே( சுயசரிதை )
- *உறங்குன்னா சிம்ஹம்* (எம்.பி பால் பற்றிய நினைவு)
- *அன்னி (நாவல்)*
- *ஜலகக்காட்சி* (கட்டுரைகள்)
- *மலவெல்லம்*
- *அமெரிக்காவில் ஒரு மலையாளப்பெண்* ( பயணக்கட்டுரை )
# ரோசி தாமஸ்

## தேர்ந்தெடுக்கப்பட்ட படைப்புகள்

### மொழிபெயர்ப்புகள்

- பொக்காசியோ
- *விலங்கு பண்ணை*
- *பல பசிகள்*